Eron uchta Yevropa mamlakati bilan neft yetkazib berish bo‘yicha shartnoma imzoladi

Eron Italiya, Ispaniya va Gretsiya kompaniyalari bilan neft yetkazib berish bo‘yicha shartnomalar imzoladi. Bu haqda IRNA agentligi Eron milliy neft kompaniyasi (EMNK) vakiliga tayanib xabar berdi, deb yozadi “TASS”.

Shartnomalar Italiyaning “Saras”, Ispaniyaning “Repsol” va Gretsiyaning “Xellenik Petreleum” kompaniyalari bilan tuzilgan, boshqa chet el kompaniyalari bilan muzokaralar davom etmoqda.
EMNK vakili qo‘shimcha qilishicha, Yevropa kompaniyalari bilan tuzilgan shrtnomalarning taxminan 80 foizi amalga oshish bosqichida turibdi. U eng yaqin vaqtlar ichida “Shell” kompaniyasi bilan muzokaralar muvaffaqiyatli yakun topishiga umid bildirdi.